આ બાબતે કેન્દ્રીય રાજ્ય મંત્રી અને ભાવનગરના પૂર્વના ધારાસભ્ય વિભાવરી દવેએ જણાવ્યું કે મને પણ એ બાબતનું દુઃખ છે કે, મારા વિસ્તારના 420 મકાનોના લોકો ઘર વિહોણા થયા છે. જે પરિસ્થિતિમાં જ્યાં રહે છે ત્યાં પણ દુઃખમાં રહે છે. આ બાબતે સરકારમાં અનેકો વખત રજૂઆત કરવામાં આવી છે. જે બાબતે રિ-ડેવલપમેન્ટ પોલિસી બનાવવામાં આવી હતી. આ પોલિસીમાં સૌ પ્રથમ ભાવનગરના હાઉસિંગ બોર્ડના આ મકાનોનો ઉલ્લેખ કરવામાં આવ્યો હતો. રિ-ડેવલપમેન્ટ પોલિસી બનાવ્યા પછી ટેન્ડર બહાર પાડવામાં આવ્યા હતા. સતત ત્રણ વખત ટેન્ડર બહાર પાડ્યા પછી પણ ટેન્ડર ભરાયા ન હોવાનના કારણે આ મુશ્કેલી ઊભી થઈ છે.